බෝගම්බර සිර ගෙදර වේවා රජ මාළිගයක්, ජීවිතයේ සියලු බලාපොරොත්තු හා පැතුම් අත්හළ ඔහු සතුව තිබූ එකම ප්‍රාර්ථනය එය පමණි. ධර්මිෂ්ට මිනිසා දොළොවම ජය ගනී, සත්‍යය අවබෝධ වනවිට සියල්ල සිදුවී අවසානයි, හිටියොත් හොඳට හැදී දෙවියොත් නමට වඳී, ධර්මයේ හැසිරෙන්නා ධර්මය විසින් ආරක්ෂා කරයි, කරන කලට පව් මීරිය මීසේ, මේ සියලු වැකි සටහන්ව තිබුණේ එකම සිරකුටියකය. ඔහු සියලු හැඟීම් හා ආවේග බිත්තිය පුරා විසුරුවා තිබේ. මහල් තුනෙන් යුත් බෝගම්බර සිරගෙදර තුන් වැනි මහලේ කාමර චිත්‍රාගාර බඳුය. එක් කාමරයක ලෝකය පුරා විප්ලවයේ ආශ්වාදය පැතිරවීමට සමත් වූ රැඩිකල් තරුණයන්ගේ රතු තරුව වූ චේගේ විශාල සිතුවමකි. එම කුටියේම අනෙක් බිත්තියේ සාමයට ළැදි ජනතාවගේ යුද වීරයා වූ ඩෙන්සිල් කොබ්බෑකඩුව මහතාගේ යෝධ සිතුවමකි. ඒ සිරකරුවා කෙතරම් දක්ෂයකු ද යන්න එමගින් පැහැදිලිය.
එක් කාමරයක තිබුණේ ලෝකය පුරා විප්ලවයේ ආශ්වාදය පැතිරවීමට සමත් වූ රැඩිකල් තරුණයන්ගේ රතු තරුව වූ කාගේ සිතුවමක්ද?
චේගේ විශාල සිතුවමකි